છેલ્લા બે અઠવાડિયામાં ભારતમાં કેટલીક ઘટનાઓ બની છે. કેટલાક વીડિયો સ્પષ્ટ નથી. સોશિયલ મીડિયા જ નહીં, પરંતુ વિધિવત્ મીડિયામાં પણ રિપોર્ટ આપવામાં આવે છે. આ રિપોર્ટમાં જવાહરલાલ નહેરુ યુનિવર્સિટી (જેએનયુ)માં ભારત વિરોધી નારા બોલાતા દેખાઇ રહ્યા છે અને ડાબેરીઓ સાથે જોડાયેલા વિદ્યાર્થી સંઘોના યુવાનો દેખાઇ રહ્યા છે. યુનિવર્સિટી વિદ્યાર્થી સંઘનાે પ્રમુખ કન્હૈયાકુમાર પણ તેમાં સામેલ છે. આ સપ્તાહમાં ભારતમાં તમામ રાષ્ટ્રભકતોનો ગુસ્સો ભડકી ઊઠયો છે. મીડિયા દિવસ-રાત એ બતાવવાનો પ્રયાસ કરે છે કે દેશની અખંડિતતા પર ખતરો છે. સરકાર અભૂતપૂર્વ તત્પરતા દાખવીને કન્હૈયાની ધરપકડ કરી લે છે. બે દિવસ પછી ભાજપના એક ધારાસભ્ય અડધો ડઝન લોકો સાથે એક ડાબેરી કાર્યકરની જાહેરમાં ધોલાઇ કરે છે. સ્થળ પતિયાલા કોર્ટ, સમય બપોરનો, ટોળાની સંખ્યા ૧,૦૦૦, શ્રેષ્ઠ કવોલિટીના કેમેરા સાથે પ્રોફેશનલ પત્રકારો અને મીડિયા.